[{"text_idx": "#000002", "text": "Yn ystod y 12 mis diwethaf, mae Substance wedi bod yn gweithio gyda Byw\u2019n Iach i helpu datblygu strategaeth effaith gymdeithasol y sefydliad a gwerthuso ei SROI (Social Return on Investment) o fewn cyfnod adrodd o\u2019r 1af Ebrill 2022 \u2013 31ain Mawrth 2023. Mae SROI yn fath o ddadansoddiad o fudd y gost sy\u2019n ceisio meintioli\u2019r newid cymdeithasol sy\u2019n cael ei greu gan raglen, polisi, buddsoddiad neu endid. Mae\u2019n fath o ddadansoddiad defnyddiol ar gyfer sefydliadau sy\u2019n ceisio creu newidiadau cymdeithasol positif sy\u2019n gallu bod yn anodd eu mesur."}, {"text_idx": "#000003", "text": "Yn dilyn ymarfer mapio rhanddeiliaid llwyddiannus, cyflwynodd Byw\u2019n Iach a Substance ddull graddol i\u2019r prosiect gan ganolbwyntio\u2019n gyntaf ar asesu hyfywedd cymhwyso\u2019r fethodoleg SROI sy\u2019n cael ei chydnabod yn eang yng nghyd-destun y ganolfan hamdden. O ganlyniad i hyn, cafodd ystod o ganlyniadau craidd a perthnasol ar draws meysydd cymdeithasol, economeg ac iechyd gwahanol eu cydnabod ac o fewn y cyfnod prosiect dilynol, cafodd y prisiadau perthnasol eu cymhwyso i\u2019r rhain."}, {"text_idx": "#000004", "text": "Er mwyn cyflawni\u2019r prisiadau hyn, defnyddiodd Substance gyfuniad o ddulliau ffurfiannol a chrynodol. O boblogaeth graidd y cyfranogwyr, o ystyried natur o\u0302l-weithredol yr asesiad ac absenoldebau penodol yn y canlyniadau data, roedd y dull yn ffurfiannol yn bennaf neu wedi\u2019i selio ar amcangyfrif neu \u2018rhagamcan\u2019 o effeithiau tebygol wedi\u2019i selio ar dystiolaeth ehangach sy\u2019n ymwneud ag ymarfer corff neu gymryd rhan mewn chwaraeon."}, {"text_idx": "#000005", "text": "O\u2019r data sydd ar gael, nid yw\u2019n bosib creu prisiadau yn seiliedig ar:"}, {"text_idx": "#000006", "text": "Effaith rhaglenni cyfranogiad wedi\u2019u darparu gan Ganolfannau Hamdden Byw\u2019n Iach.\nEffaith economaidd sy\u2019n ymwneud a\u0302 buddsoddiad adeiladu cyfleuster a gwerth defnydd.\nEffaith rhaglenni sydd wedi\u2019u targedu sy\u2019n cael eu darparu gan Ganolfannau Hamdden Byw\u2019n Iach.\nCyfleoedd gwirfoddoli trwy waith parhaus Byw\u2019n Iach a phartneriaid"}, {"text_idx": "#000007", "text": "Ar draws yr 11 Canolfan Hamdden, cafodd 13 \u2018rhaglen cyfranogiad\u2019 eu hadnabod a darparodd prisiad cyffredinol o \u00a321.44m, mae\u2019r ffigwr hwn yn deillio trwy dri chategori yn cynnwys \u2018Effaith economaidd budd-daliadau cymdeithasol, cyfraniadau uniongyrchol i\u2019r economi ac arbedion gofal iechyd o gyfranogiad\u2019."}, {"text_idx": "#000008", "text": "Cafodd \u00a33.57m o fudd economaidd pellach hefyd ei glustnodi yn uniongyrchol i gyfleusterau Byw\u2019n Iach, trwy fuddsoddiad adeiladol a chyfuniad o werth defnydd ar draws yr 11 canolfan. Datblygwyd y gwerth defnydd trwy wybodaeth am ffioedd hurio oedd ar gael yn barod trwy di\u0302m a gwefan Byw\u2019n Iach."}, {"text_idx": "#000009", "text": "Cafodd partneriaethau a\u2019u rhaglenni wedi\u2019i selio ar ganlyniadau neu wedi\u2019u targedu hefyd eu mesur o fewn yr astudiaeth, sy\u2019n rhoi gwerth o \u00a3206k, yn ogystal a\u0302 chyfleoedd gwirfoddoli yn cyfrannu cyfanswm o \u00a32.83m."}, {"text_idx": "#000010", "text": "I gyd, mae\u2019r gwerth cymdeithasol a gynhyrchwyd gan Byw\u2019n Iach yn cyfateb i \u00a328.04m, gyda chafeat sy\u2019n nodi drwy welliannau casglu data parhaus, ei bod yn anochel y bydd y ffigyrau yn cynyddu."}, {"text_idx": "#000011", "text": "Chwiliwch am y gweithgaredd, dosbarth neu chwaraeon rydych chi eisiau gymryd rhan ynddynt..."}, {"text_idx": "#000012", "text": "Os oes angen mwy o wybodaeth arnoch am ein cyfleusterau Byw'n Iach, pecynnau aelodaeth neu unrhyw beth arall yr ydym yn gynnig, mae croeso i chi gysylltu a\u0302 ni heddiw."}]